**Milé televízie, prídete?**

**Vystrelila motyka. Skupina proslovenských vlastencov v obavách o osud štátu sa rozhodla zorganizovať míting na podporu súčasnej vlády a na odmietnutie liberalizmu.**

Pravidelným mítingom, organizovaným každých 14 dní, vraj za Ukrajinu a našu príslušnosť do Európy venujú korporátne televízie úzkostlivú pozornosť. Naše objektívne televízie podrobne informujú aj o tom, že mítingy budú, aj kde všade budú, aj o tom, ako prebiehajú a aj o tom, že boli. Dojemná starostlivosť. No a o objektivite týchto reportáží, samozrejme, nikto nepochybuje. Len škoda, že protestujúcim, ktorí vykrikujú, že oni sú Európa nepripomenú, že napríklad aj Hitler bol Európa a že aj Osvienčim je Európa...

Míting proti liberalizmu a na podporu súčasnej vlády organizuje Spolok kráľa Svätopluka, ku ktorému sa pridal Vlastenecký inštitút Petra Šveca. Spolok kráľa Svätopluka je občianske združenie, založené vlani a jeho program je sústredený na slovenskú históriu a slovenské vlastenectvo. Vlastenecký inštitút Petra Šveca už verejnosť z jeho aktivít lepšie pozná. Personálne sú hlavnými organizátormi Ján Čarnogurský a Jozef Prokeš. Obavy o štát urobili spojencov z dvoch bývalých politických rivalov. Takže v stredu, 19.3. by minimálne STVR, ale aj TA3 mali zabehnúť jednak za pánom Čarnogurským ako aj za pánom Prokešom a porozprávať sa s nimi o podrobnostiach, týkajúcich sa demonštrácie. Zostava rečníkov na pódiu bude veľmi zaujímavá! No a, samozrejme, vo štvrtok, 20.3. o 17.00 by na Hviezdoslavovom námestí v Bratislave nemali chýbať! Alebo to bude ináč? Alebo zasa použijú osvedčenú manipulačnú techniku mainstreamu tzv. „Roaring silence“, „Ohlušujúce ticho“. Čiže to, čo nie je v médiách, to sa vlastne ani nestalo....Čo si myslíte, ako to dopadne?

Štefan Paulov.